PÕHINEB JULIET MCDANIELI RAAMATUL „MR. & MRS. AMERICAN PIE“
Palun väga.
Jõudsid õigel ajal. Olin juba janusse suremas.
Seda me küll ei soovi.
Oivaliselt kuiv.
Umbes nagu inimesed siin saalis.
Istu, liitu minuga.
See ei ole lubatud, proua.
Lase käia, istu.
Keegi ei pahanda. Usu mind.
Kes sa oled?
Vabandust?
Oled neid mulle kogu hooaja ette toonud,
aga ma ei tea sinust peaaegu midagi.
Räägi mulle mehest, kes nende martiinide taga on.
Mu nimi on Robert.
Ja ma olen pärit Puerto Ricost.
Räägi, Robert, kas sa igatsed oma perekonda?
Me ei suhtle.
Levinud häda.
Mul on ainult üks õepoeg, kellel on õudne naine.
Väga kahju kuulda.
Ei ole vaja.
Kuigi pean tunnistama, et tunnen end vahel üsna üksikuna,
kui selles suures majas omaette konutan.
Otsin kedagi, kes täidaks teatavaid ülesandeid.
Missuguseid ülesandeid?
Iga asi omal ajal, pojake.
Ainus asi, mida vastu soovin, on tingimusteta diskreetsus.
Kas selline töö sobiks sulle?
Appi!
Appi! Appi!
Kus kõik on?
Mu niinimetatud südamesõbrad jätsid mu merele surema!
Kuidas nad võisid?
Kas nad on kõik nii hõivatud
oma labaste eludega?
Kõik on mu unustanud.
Muidugi ütlen jah!
Tahan lihtsalt, et su elu oleks lihtsam.
Ma tean! Mina ka!
Hoorapojad.
Või peaksin ütlema hoorade hoorad?
Päris naljakas.
Kurb ka.
Nii kurb.
Kas nad ei tea siis,
et unustatud naine on kõige ohtlikum naine?
AAŠRAM
Sest unustatud naisel ei ole enam midagi kaotada.
Linda ei võta vastu.
Oled ainus sõber, kes mulle jäänud on, Bernadette.
Kui sa just ei oota, et saaksid mu luudelt liha nokkida
nagu selle linna ülejäänud jõhkardid.
Kellele sa helistad?
Maxine'ile.
Mida sa talle ütled?
Et sind võeti homoseksuaalide reidil kinni?
Persse! Persse! Mida kuradit ma...
Dellacorte'ide kodu, siin Mary Meredith Davidsoul.
Mary? Mida kuradit sa mu majas teed?
Ma tõin Norma paadipeolt koju.
Su naine jättis ta tekile mädanema.
Millest sa räägid? Kus Maxine on?
Ei ole õrna aimugi. Aga kiirusta koju.
Ma hilinen teadlikkuse tõstmise tundi
ja ma ei arva, et mu teadlikkus...
peaks kannatama, kuna sinu naine on selline tuulepea.
Sa ei tohiks šokolaadi süüa.
Maxine ei tulnud eile õhtul koju.
Äkki tal on keegi teine?
Millest sa räägid?
Ole nüüd, lubasid, et ei maini seda.
Tõsi. Luban, et seda ei juhtu rohkem.
Hästi.
Teame ju mõlemad, et kui Maxine teada saaks, hävitaks see ta.
Olen rumal olnud, mis?
Arvata, et tähtsusetu eikeegi nagu mina võiks olla...
Bernadette!
Päästa end!
Ütle mu abikaasale, et armastan teda!
Ahoi, kosmonaut!
Ahoi!
Kõik kombes?
Aga sul? - Nüüd küll!
Tahad peole tulla?
Kuidas?
Peole!
See on rannal... Vahet pole, hiljem räägin!
Uju siiapoole! Ma päästan su.
Aitäh, armas taevane Jeesuslaps.
Hr Diaz, peame rääkima.
Ütlesin, et hoiaksid õhtuti sealt eemale.
Jah, aga ma ei saanud aru, miks. - Mis toimub?
Me oleme kohtunud.
Jah, ma arreteerisin su.
Tore jälle näha!
Kas sa saaksid meid siit välja aidata?
Mu naine on kindlasti murest murtud. - Ma ei usu.
Ta on praegu üsna hõivatud.
Hõivatud? Mis mõttes?
Rääkige täpsemalt, kuidas selle eksinud merineitsi leidsite.
Sõitsin lihtsalt mööda
ja mõtlesin, et pakun sellele kenale hääletajale küüti.
Ta ei paistnud kuigi ohtlik.
Mida paganat?
Plaanite ka Valget Maja külastada?
President sooviks kindlasti teid õnnitleda.
Härra, kõlab hästi.
Läheksin meeleldi presidendile külla.
Kuid see kena daam mu paremal käel kutsus mind peole.
President on ka alati oodatud.
Peame siit välja saama. - Tegemist on Rannaballi
50. aastapäevaga. - Tean, kellele helistada.
Vabandust, pean helistama.
Ma laulan.
Vau. Seda tahaksin küll kuulda.
Tore, et NASA teid otse stuudiosse tõi.
NASA-le meeldib hea reklaam.
Mõnikord... - Jumala eest,
see naine on nagu prussakas. Tal on üheksa elu.
Arvasin, et te olete sõbrad.
Ta tungis mu seltskonda. See ei tee meist sõpru.
Kui sa nii ütled.
Ütlen küll.
Las ma teen sulle täna õhtusöögi.
Miks? - Sest ma olen võrratu kokk.
Kas sa teed seda paljude klubi naistega?
Mis mõttes seda?
Seda, seda, seda.
Kui ma õigesti mäletan, palusid sina mul end suudelda.
Ja ma nautisin seda täiel rinnal.
Kas sa ootad kedagi? - Eddie, mina siin.
Uks on seestpoolt lukus, nii et tean, et oled seal!
Mine ära, Dinah! Meiega on kõik! Mõtlesin eile öeldut tõsiselt.
Tõesti? Kas seda mõtlesid ka tõsiselt, kui lubasid mind igavesti armastada?
Ma ei räägi hispaania keelt, Eddie!
Kui see on tõesti nii,
võid lahkuda sellest korterist, mille eest mina maksan. Jalamaid!
Jäta mind rahule!
Loodan, et sured armetus viletsuses!
Sina kindlasti!
Kuhu me jäimegi?
Palun vabandust. Ma...
Ta nõudis, et oleksime saladus.
Ma ei tahtnud, aga ta vist häbenes mind.
Mu pakkumine on endiselt jõus.
Usud või ei, sooviksin sulle õhtusöögi valmistada.
Aga peame vist sinu poole minema.
Ma pean järele mõtlema.
Pean märkmikust järele vaatama.
Astronaut päästis ta!
Selles seisnebki selle linna probleem, Norma.
Head inimesed nagu meie jäävad pika ninaga,
aga saamatuid valetajaid nagu Maxine Simmons kantakse kätel.
See kass on ju väärt 75 000 dollarit,
kas pole, Norma?
Kui su õepoja naine oma lubadust ei pea,
ei ole mul muud valikut, kui konfiskeerida see vana kivist kiisu...
Fibsi heaks.
Kelle? - Halloo?
Persse!
Douglas!
Mary.
Jumal tänatud, et sa tagasi oled.
Kus Douglas on?
Ma ei saa kogu su perekonnal silma peal hoida, Maxine.
Kas su vaesest tädist ei piisa?
Jah, vabandust. Aitäh, et Norma eest hoolitsesid.
Käitun lihtsalt kombeka inimese moel.
Mul on juhtunu pärast kahju, Maxine.
Aitäh, Mary.
See astronaut on muidugi väga nägus. - On või? Ma ei märganud.
Mary?
Kuhu su fibroosiloeng jääb?
Ära selle pärast muretse. Oleme tasa.
Aitäh sulle.
Ma ei teadnud, kellel teisel oleks niimoodi sularaha.
Pean ütlema, et see on väga veider.
Olen nõus ja peaksin teid omavahele jätma, nii et...
Jah, see oleks hea mõte.
Jah, aga ma pean välja saama.
Ja sina pead välja minema, et mina saaksin välja.
Hästi.
Saadad mulle segaseid signaale, Douglas.
Mitte meelega.
Me tegime vea, kogu lugu.
Ma ei tahtnud su raha vastu võtta, aga otsustasin seda siiski teha.
Kautsjon välja arvatud. Lähen New Yorki ja hakkan modelliks.
Tundub väga tore plaan.
Ilusat elu, Mitzi.
Sulle ka.
Ei, ei, ei.
Olen aru saanud, et kui tahad silma jääda,
pead korraldama midagi suurt, nagu Maxine.
Ta viskus ilmselt ise üle parda, et tähelepanu saada.
Me valmistame võltspasse, Mary. Meil pole lisatähelepanu vaja.
Kas su vaikimisvande aeg sai läbi või hakkad nüüd pantomiimi tegema?
Mu hääl jäi vaikimisest kähedaks, saad siia tulla?
Vau. See läks sul kiiresti käima.
Löö käed külge, ole kasulik.
Vabandust, ma ei saa. Lähen aašramisse.
Tervita siis Ringot.
Kui vaid saaksin. Lähen Peruusse.
Aga kõik võivad siia jääda nii kauaks, kui soovivad.
Jätan tšekiraamatu siia, nii et andke minna.
Pakkige kott-toolid kokku ja kaduge mu majast, hipid.
Kolin tagasi sisse. - Tühjagi sa kolid.
Mul on vaja kusagil õhtusööki valmistada, nii et sina, preilna,
annad kohe selle maja mulle tagasi või...
Või mis? Helistad politseisse ja ütled, et ma tapsin oma isa ära?
Millest sa räägid?
Doug käis mul külas.
Nii et andsin Dougile kaks miljonit dollarit issi raha
ja sina jääd tühjade kätega.
Kahju, Evelyn. - Käi persse, Mary!
BOONE'S FARM MAASIKAMULL
Boone's Farmi maasikamull?
Mida... Kus mu šampanja on?
Mida paganat? Aga...
Maxine! Kullake, jumal tänatud, et sinuga kõik korras on.
Jah. Mitte tänu sulle! Kus sa olnud oled?
Ütlesin ju, et mul oli klubis ärikohtumine.
Ärikohtumine
samal ajal, kui mina hulbin merel kui suur haisööt?
Sa ei saanud kedagi saata? Rannavalvet?
Kalapaat oleks hästi sobinud.
Ma ei teadnud isegi, et sa kadunud oled.
Ja mul on nii kahju, Maxine. Tunnen end kohutavalt.
Robert, see pole sinu süü.
Kui ma seal üksinda hulpisin...
tundsin end nii kohutavalt. Mõtlesin aina sinu peale.
Palun tea, et tahtsin parimat. Ausalt.
Ära muretse. Maxine, palun. Kõik on hästi. - Ei ole.
Mis sõber ma oleksin, kui teaksin, et keegi võib sulle haiget teha,
aga ei ütleks midagi?
Halb sõber.
Täpselt.
Mine parem ülakorrusele puhkama.
Puhkama? - Jah.
Tahad, et ma puhkaksin? Puhkaksin? Ma ei saa puhata!
Mu elu tähtsaima peoni on jäänud 48 tundi!
Pean üleval trikoo selga ajama ja esinemist harjutama hakkama!
Puhka.
Lihtne öelda.
Sa puhka oma ärikohtumistel klubis.
Sul tuleb see hästi välja.
Valetamine. - Mida ma ütlema peaksin?
Mida? - Et mind võeti homoreidil kinni,
kui rääkisin meie basseinipoisile, et mul oli tema maniküürijaga afäär?
Douglas. - Mitzi!
Mida sa siin teed? - Issand.
Ootasin põõsas, kuni Maxine ülakorrusele läheb.
Miks? - Mu auto ei lähe käima.
Maxine! - Maxine?
Mis toimub? - Ann.
Maxine? - Issand, mis juhtus?
Ma ei tea.
Ta ütles, et tahab Norma albumeid sirvida ja leidsin ta praegu.
Tal on pulss. - Jumal tänatud.
Äkki ta lihtsalt magab?
Mitzi? - Lähen kutsun kiirabi.
Jah.
Tere, Maxine.
Jumal tänatud, et sa tulid. Meil on abi vaja.
Ma ei tea, mida teha. Ann!
Kas ta saab terveks?
Raske öelda, proua. Tuleb analüüsid teha.
Vabandust, ma pean tõesti minema.
Mida? - Tulin lihtsalt hüvasti jätma.
Lähen New Yorki.
Mitzi, sa ei saa mind enne Rannaballi hüljata.
Mul on esinemisel su abi vaja. - Ma ei saa jääda. Andsin korteri ära.
Rumalus, jääd meie juurde. Meil on palju tube.
Ma ei taha tüli teha.
Peame liikuma hakkama.
Olgu. Üks hetk.
Ta ei taha tüli teha, Max.
Mind ei huvita teie tahtmised. Uppusin peaaegu ära.
Nüüd oleks ehk aeg minu järgi toimida.
Mida sa teed?
Mida ma teen? Lähen temaga kaasa.
Ma tean, mis tunne on, kui sind surema jäetakse.
Kas sa raskel ajal muud ei oskagi?
Lihtsalt küüsi närida? Lõpeta!
Mitzi, ole hea, kata Douglase küüned läbipaistva lakiga.
Sellest harjumusest tuleb lahti saada. - Olgu, peame minema.
Hästi, lähme siis!
PALM BEACHI TULETÕRJE
Mida ta teha palus?
Ma pole nii hulle enne näinudki.
Sul on ilmselt suur stress.
Kas sa teed seda tihti?
Ei, see on esimene kord.
Ei, mitte maniküüri.
Ei.
Sina olid ka esimene.
Seda on raske uskuda.
See on lihtsalt see kuradi Palm Beach.
Palm Beach ei kutsunud mind riidekappi, Doug.
Ütlesin Maxine'ile, et ma ei taha siia naasta.
Nüüd süüdistad Maxine'i?
Ei. Ei, ma ei tahtnud lihtsalt talle pettumust valmistada.
Sinuga on väga lihtne rääkida, Mitzi.
Maniküürijad ja baarmenid.
Oleme head kuulajad.
Inimloomuse õpilased.
Parem jootraha.
Paistab, et meil mõlemal oli raske öö, sõbrake.
Ilma lähedasteta on seda kindlasti raske üle elada.
On sul lähedasi, Ann?
Teeme nii, et sa räägid mulle enda kohta kõik ära, kui ärkad.
Nõus?
Maxine?
Sa taevane arm!
Jookseme pidevalt kokku.
Oleme teineteise orbiidil. Vabandust. Kohutav. Astronautide naljad.
Kes su sõber on?
See on mu sõber Onn Haliday. Ann Holiday.
Ta on ajakirjanik. Töötab The Shiny Sheetis.
Ta on koomas. Koomas ajakirjanik.
Heldeke.
Jah. Mida sa siin teed?
Andsin vereanalüüsi,
sest ma ei saa baasi naasta.
Siin on ka lastevähi osakond, pidin neile lihtsalt tere ütlema.
Miks sa tagasi baasi ei saa minna? - Kutsusid mind peole, mäletad?
Laulad seal?
Tean, et see võib kõlada rumalalt. - Ei usu.
Enne kui astronaudiks hakkasin
olin üks pagana hea pianist.
Olen kindel, et sinusugusel naisel on kindlasti saatja olemas...
Ei ole.
Mul ei ole kedagi.
Mul oleks au, kui mulle saateks klaverdaksid.
Hea küll. Vinge. Mis lugu sa laulad?
Kas see ongi kõik?
Kui see ongi kõik, mu sõbrad
Siis tantsime edasi
Täiuslik helistik, aitäh!
Olgu. Siis langeb mu pall alla.
Kas ütlesin, et istun hiiglaslikul rannaballil?
Maru värk. - Jah.
Olgu.
Tantsutüdrukute rist, vetikate kuivatamine, merihobud langevad.
Mitzi! Siin lükkad mu trepi lavale.
Ja kui seda teed, siis lahkud viinamarjaväädina, eks?
Lavalt vasakule. Ja kindlasti viinamarjaväädina.
Ma ei taha mingit lohistamist.
Olgu, siis ma laskun.
Ootan aplausi lõpuni. Aitäh.
Ja siis mullid. Mullid igal pool! Sajab mulle.
Mullid, mullid, mullid. Siis on mu kõne aeg.
„Suur tänu kõigile. Aitäh.
Teil võib tekkida küsimus: „Kes on Maxine Dellacorte?“ Kas pole?“
Ja mõtlesin, et äkki siin osas
istuksin lavaserval, et rahvale lähemal olla.
Või on see liig?
Võib-olla küll.
Tänan sind aususe eest.
Olgu.
„Vastus on lihtne. Ta on tavaline tüdruk.
Lihtne orb Tennesseest.“
Oota, sa oled Tennesseest?
Jah. Chattanoogast.
Jäta jutt. Ma olen Johnson Cityst.
Sa ajad udu. - Ei, proua.
Ma ei kuule aktsenti.
Elan ammu mujal.
Kas sa oled tõesti orb?
Jah.
Mu vanemad jätsid mu ühe lastekodu
verandal olnud kraanikaussi, kui olin kuuekuune.
Mul on kahju. - Juhtub ikka.
Olin ise ka lastekodulaps. - Nüüd ajad küll mulle pada.
Ei aja, ausalt.
No aga vaata end nüüd.
Lastekodulapsest sai Ameerika kosmosekangelane.
Ja vaata ennast. Kraanikausist aasta seltskonnadaamiks.
Ma ei ole küll kraanikausist pärit, aga umbes nii, jah.
Ikkagi. Sa oled Ameerika lemmik, kas pole?
Teeme viieminutilise pausi.
Aitäh, viis minutit.
Douglas?
Mulle ei meeldi see tüüp.
Astronaut Herkimer? Ta on kahjutu.
Sa oled liiga naiivne, Maxine.
Sa ei näe teinekord, mis su enda nina all toimub.
Ma tunnen astronaute. Olin piloot, mäletad?
Tere päevast!
Mida sa siin teed?
Seersant Sanka!
Millega me selle pärastlõunase au ära teenisime?
Sooviksin teile tutvustada agent Clune'i...
ja agent Stevensit.
Tere, FBI.
Salateenistus.
President Nixon võttis teie kutse vastu, proua.
Ta osaleb teie peol.
Nix... Mida?
Oi jumal! Ma langen minestusse.
Ta tahab õnnitleda astronaut Herkimeri
tema erakordselt vapra teo eest.
Tõeline Ameerika kangelane.
Millest see kära?
President tuleb! Ta tahab meiega kohtuda!
Meiega! - Lausa lust!
Ta tuleb peole! - „Lausa lust“.
Tule siia! Issand...
President saabub täpselt kell 21.00.
Ta ütleb mõne sõna USA erandlikkuse kohta,
mida kehastavad astronaut Herkimer ja...
Maxine Dellacorte.
Kell 21.10 poseerite presidendiga ametliku foto tarbeks.
Puudutamine on keelatud. Kell 21.13 president lahkub.
Ta võib tahta mu esinemist näha.
Nägime saabudes kodujuustu. Kena mõte.
Presidendi lemmiktoit.
Kõik Nixoni meeleheaks.
Major Herkimer on juba julgeolekukontrolli läbinud.
Aga teie kahega on meil probleeme.
Toimik. Nii ametlik.
Lootsime, et aitate sellesse selgust tuua.
Need on ju teie pookstavid, õigus?
Jah. Mis see on?
Äärmusfeministliku organisatsiooni petitsioon,
mille järgi toetate presidendi ametist vabastamist
sõjaõhutamise ja üldiste kurjade tegude pärast.
Uskuge, mul polnud aimugi, mida ma allkirjastan.
Te pole suurem asi lugeja? - Ei.
Aga võin kinnitada, et ma pole praegu ega pole kunagi olnud
ega saa kunagi feministiks.
See paber on kahjutu.
Täpselt nagu need patšuli järele haisevad daamid,
kes üle tee pesusametist kott-toolidel istuvad.
Üle tee?
Nad on Rollinsite häärberi täiesti üle võtnud.
Evelyn on endast väljas.
Kes on Evelyn?
Ta on mu parim sõber klubist. - Üks nuhtlus.
Paistab, et saidki ametikõrgendust.
Töötan peol kohaliku õiguskaitse esindajana.
Pidid vaid endasuguseid mehi täis baari välja andma.
Sina oled kindlasti pühak.
Sinu elustiil pole kellelegi probleeme tekitanud.
Enamasti ma armastan oma tööd.
Mõnikord mitte.
Teame mõlemad, et suu avamiseks on olemas õige ja vale aeg.
Noh,
nüüd, kui teame, et mu abikaasa ei pane oma rinnahoidjat põlema,
oleme lõpetanud, mehed?
Mitte päris.
Teie abikaasa pole ainus, kelle toimikus on plekke.
Kui asi on Perry Donahue ärides,
on see ammu lahendatud.
Võib olla,
aga me räägime jämeda sündsusetuse
ja homoseksuaalsusele ahvatlemise süüdistustest koos hr Diazega.
Mida pagana jeekimit? - Kuidas te sellest teate?
See just juhtus. - Douglas!
Me oleme salateenistus, härra. Meie töö on saladusi teada.
Douglas, millest nad räägivad?
See on üks suur arusaamatus, Max.
Näete? Lihtsalt üks suur arusaamatus. Muud midagi.
See ei tähenda ju, et president tulemata jätab?
Kui see oleks minu teha, ei laseks ma presidenti selle sulide maja lähedalegi,
aga ta tahab väga astronaudiga kohtuda.
MU KANGELANE!
Astronaut? Muidugi leidis Maxine viisi mu kihlumine tahaplaanile jätta.
Ma ei mõista, mis temas nii erilist on.
Tal on väga kena kodu.
Aga see astronaut...
Tema reie sisekülge mõõdaksin küll.
Näed, kullake. Proovi seda.
Grayman, arvasin, et see on Evelynile.
Räägitakse, et ta ei saa seda lubada.
Ja peaksin sulle õnne soovima.
Nii kummaline.
Saan võrratult rikka mehe nooreks trofeenaiseks.
Peaksin õnnelikum olema.
Aga Axel teatas murettekitava uudise. - Ega mõni haigus?
Hullem veel. Demokraat. Ta oli Humphrey suurim annetaja.
Kullake, on ka hullemaid asju.
Sind ma tahtsingi näha! Dinah, kus su riietusruum on?
Seal. - Tule.
Just nii, proua.
Suur tänu.
Härrased, ilusat päeva.
Sõitke turvaliselt!
Mis, kirevase päralt, siin toimub?
Ma klammerdun elu eest ajupuu pilpa külge
ja mu abikaasa ja sõber võetakse baaris homoseksuaalide reidil kinni?
Ja sa ütlesid, et Douglas pole su tüüp.
Ei ole või?
Muidugi mitte.
Ja me ei olnud seal seepärast, Maxine.
Olgu. Miks te siis seal olite?
Vastake!
Ta tahtis minuga rääkida ja... aga ta ei teadnud, et ma olen geibaaris.
Nii et me...
Plaanisime sulle Rannaballi jaoks üllatust.
No näed siis.
Mõtlesite kogu aja minu peale?
Rääkisime terve õhtu ainult sinust, Max.
Kas pole nii, Robby?
Robert. Jah.
Anna andeks, et sinus kahtlesin.
Ma ei taha nutta ja meiki laiali ajada.
Pean tegelema Ceil Chapmanis nende hüäänidega, kes mind merele jätsid.
Näed imekena välja, Max.
Vabandust.
Aitäh.
Arvasin hetkeks, et annad mind üles.
Korralda mu sõbrale üks pagana hea üllatus.
Jah.
Ilus kleit. - Sa ei tulnud
mu kleidist rääkima. - Ei.
Mida sa tahad? - Natuke kohtamisnõu.
Minu jaoks on see uus ala ja sa oled selgelt väga edukas.
Üks linnuke siristas, et sul oli kõrval ka üks seksikas tennisetreener.
Kas selle linnukese nimi oli Maxine?
Võib-olla. Jah.
Kui sa pead teadma, siis kahjuks on meie vahel kõik läbi.
Tahtsin Axeliga abielluda, et Eddiet toetada.
Sul pole aimugi, kui kulukas on armukest pidada.
Daamid! Mul on teadaanne!
Ma tean. Jah. Olete üllatunud, arvestades, et jätsite mind surema.
Aga mu õnn on pöördunud,
sest president, hr Richard Milhous Nixon,
tuleb Rannaballile.
President Nixon tuleb su peole?
Ta tahab astronaudiga kohtuda, jah. Ja minuga.
Hämmastav.
Kas me peaksime tõesti plaksutama?
Nixon on ju halb, eks? Ta on halb inimene.
Mary, sul on kingapael ümber aju.
Ta tapab süütuid inimesi, Evelyn.
Jätame poliitika peo ukse taha, mis?
Oleme ju kõik Ameerika patrioodid, jah?
Las ma toon su kleidi. See on erakordne.
Nagu sinagi.
Maxine, räägime korraks.
Räägime asjast.
Mul on hea meel seda kuulda.
Peo toitlustamine on veidi rappa jooksnud.
Ma võtsin armukese...
ja ta ei tea, et ma olen kodutu ja rahatu.
Aga olen otsustanud, et tahan teda.
Maxine,
taipasin enda kohta midagi
tol õhtul, kui selle vaala sibulakujulisse pupilli vahtisin.
Nii naljakas, et seda ütled.
Mina taipasin ka hommikuni merel ulpides midagi.
Ütleme kolme peal, mida me taipasime. Üks... - Mina peaksin Rannaballi korraldama.
Tunnustan väga su meelemuutust...
aga üle minu laiba.
Oleksin nõus koos võõrustama, nagu algselt kokku leppisime.
Poole tulu eest muidugi.
Mis siis, kui ma keeldun?
Siis teen lihtsalt pommiähvarduse
ja väike Dicky Nix ei saagi Maxine'i peokesele tulla.
Sa ei teeks seda.
Küll sa näed.
Olin omal ajal tantsutüdruk, kullake. Me koosneme südikusest ja grimmist.
Kas sulle meeldis Boone's Farm ja kodujuust?
Mis sa arvad, kes need tellis?
Paistab, et nali on sinu kulul,
sest president juhtumisi armastab kodujuustu.
Ootan juba põnevusega, et saaksime seda talle meie peol pakkuda.
Grayman, lase Dinah'l mu kleit seljast võtta
ja pane summa pr Dellacorte'i kontole.
Jõudsime kokkuleppele.
Käed üles! See on reid. - Püsige kõik kohtadel.
Teil on õigus vaikida.
Kõike, mida ütlete, võidakse kohtus teie vastu kasutada.
Kes teid saatis?
Olete arreteeritud presidendi ähvardamise...
Lähme. - ...ja sõjaväe vältijate aitamise eest.
Vaadake peaga ette.
Tere!
Hei!
Gimletit? Hea lihtne?
Hei.
Tulid oma toast välja.
Ma lahkun riigist. Lähen aašramisse.
Kui kauaks?
Aastaks, võib-olla kauemaks. Nii et tahtsin hüvasti jätta.
Miks?
Olen ametlikult omadega üsna sassis.
Hakkan sind igatsema.
Tule siis kaasa.
Millest sa räägid? - Jäta kogu see pask maha.
Ole nüüd, Linda. - Robert, tõsiselt.
Mine kuhugi, kus saad olla sina ise.
Mine New Yorki.
Stonewalli rahutused toovad suured muutused.
Ma ei saa Normat jätta.
Doug ja Maxine hoolitsevad tema eest.
Tead ju, et see on minu süü, et ta selline on?
Ei, sa ei tea. Ja nüüd on mul jooki vaja.
Noh...
Ma pole kellelegi rääkinud.
Aga tol ööl, kui ta peaaegu suri,
oli mul kohting,
ja ta ei tahtnud, et ma läheks
ja me tülitsesime ja hullusti.
Olin vihane.
Lahkusin ja tegin seda meelega. Tahtsin teda karistada.
Ja kui ma tagasi tulin, lebas ta põrandal.
Ta oli üritanud ennast süstida
ja tuli välja, et ta insuliinis oli õhumull.
Ma ei teadnud isegi, et tal on diabeet.
Ei, keegi ei teadnud. Ta ei taha, et keegi teaks, et ta on nõrk.
Robert. Ära tee endale nii.
Ära tee nii nagu mina oma isaga.
Lase süül lihtsalt minna.
Linda, mulle ei meeldi päris maailm nii nagu sulle.
Tahan lihtsalt tavalist ja kaitstud, turvalist elu,
ja seda on ta mulle pakkunud.
Palm Beachis on väga ilus.
Ja sa arvad, et sul on Normaga siin turvaline.
Aga selles linnas tegelevad kõik peitmisega
ja peitmine ei tee olemist turvalisemaks.
Päris maailm leiab meid lõpuks alati üles.
Leidmiseni.
Mi amor, palju õnne presidendi puhul!
Aitäh, Raquel.
Äkki saab temast uue klubi esimene liige.
Kuidas palun? - Kas sa pole kuulnud?
Douglas ja Pinky ehitavad uhiuut klubi.
See saab olema suurem ja parem kui vana ja väsinud Palm Royale.
Oota, mida? Uut klubi?
Uus klubi, mis tuleb su majja.
Mu majja?
Teie majja. Norma majja. Dougi majja.
Mis sest nimest? Nüüd on see meie maja!
Millest sa räägid?
Douglas!
Siin ta on.
Sa ei andnud ju meie maja ilma esmalt minuga rääkimata ära, mis?
Kallis... - Ei, ei. Ei mingit kallist.
Andsid või?
Pidin sulle rääkima, aga siis sa kukkusid üle parda.
Ära mõtlegi seda minu kaela ajada.
Uskumatu, et ma arvasin, et seekord on kõik teisiti.
Sina keerad käki. Mina tegelen tagajärgedega.
Me kolime ja hakkame otsast.
Arvasin, et kui annan sulle kõik selle,
siis võib-olla sa muutud!
Max, ma püüan mitte käkki keerata!
Tegin seda meie pärast!
Ei tundu küll nii.
Kallis, sa väärid Palm Beachi kuninganna tiitlit.
Palm Beachi kuninganna?
Ütleb mees, kes hoolitses, et minust ei saaks Miss Chattanooga.
Tere, Mary! Kus kõik on?
Nad viidi vanglasse.
Aeti kõik konvoibussi kokku.
On jobud.
Tead, millised need konvoibussid seest on?
Polsterdatud.
Ma ei usu, et see päris tõele vastab.
Ei, ma tean seda bussi.
Mu abikaasa David Davidsoul kutsus mulle ühe sellise
paar korda aastas.
Jah, kui majas veidi müra tegin,
kutsus David konvoibussi.
Ja see on kõik Richard Nixoni süü.
Ma ei saa aru.
Kui Nixon ei tuleks Maxine'i peole,
ei oleks salateenistus meie naissõdalasi kokku kogunud...
Oleksime saanud meelt avaldada. - Ta tappa.
Mida?
Tappa.
Ja saame ikka.
Vau, Mary.
Sina ju ütlesid, et ta vastutab tuhandete inimeste surma eest.
Su süda on kindlasti õige koha peal, aga usu mind,
sa ei taha selles linnas hullu naise tiitlit saada.
Kaotad ainsa võimu, mis sul on.
Sa kõlad väga patriarhaalselt.
Ma ei püüa sind rõhuda.
Sa ei mõtle ilmselgelt praegu päris selgelt.
Esimest korda elus on mu mõtted täiesti selged.
Ma ei taha politseid kutsuda.
Mina ka...
ei taha, et sa politsei kutsuksid.
Nii et sa ei tee midagi rumalat?
Jajah.
Lubad?
Muidugi.
See hooaeg on mulle lihtsalt nii mõjunud.
Äkki peaksin ka väikesele puhkusele minema.
Lähen ehk Panamasse.
Või Peruusse. - Just.
Olgu, Mary.
Anna andeks, Linda. Palun väga vabandust.
Loodan, et pole midagi, et veidi varem jõudsin.
Tahtsin lihtsalt korra läbi mängida.
Mul tekib kergesti ärevus.
Tõesti? Sinul?
Meil võiks olla sõna selle kohta, kui tunned end pidevalt kui petis.
Mulle tundud sa küll väga aus.
Mäletan, kui väikese poisina Kuud jõllitasin.
Seisin aias, värisesin oma pidžaamas.
On see naise nägu, mida näen?
Või on see tehtud juustust?
Ja mõtlesin endamisi: „Kas see ongi kõik, mis Kuu on?“
Sa oled naljakas.
Sa oled armas.
Mulle meeldib klaverimäng.
Tahtsin alati seda missivõistlustel talendivoorus mängida.
Aga õppisin hoopis põgenemiskunsti.
Sul tuleks kindlasti hästi välja.
Sul on lihtsalt õiget õpetajat vaja.
Näed. Lase käia, mängi. Lase käia, mängi minuga.
Jah.
Olgu.
Jah.
Näed, oskad küll. Sul pole mind vaja.
Vabandust. Kas ma mõistsin märke valesti?
Märke?
„Mu kangelane“.
Kutse peole.
See lugu.
Kas see pole su sureva abielu metafoor?
See lugu räägib oma saatusega leppimisest,
tulgu mis tuleb.
Grant, ma...
Ma armastan oma abikaasat.
Kuhu sa lähed?
Pean õhku hingama.
Tere!
Oled lahkumas?
Jah.
Vaata, ma...
Ma olin ka Skeeti saladus.
Ta ei tahtnud, et keegi mind näeks.
Aga nüüd ma arvan, et ma vist tahan, et inimesed näeksid meid koos.
Ma... Põrgusse. Ma pole selles kuigi hea.
Tahad peole minna?
Jah.
Pr Holiday. Kõik on hästi.
Kus ma olen? Mis juhtus?
Peame teie pankreast kontrollima.
Seal võib olla kasvaja.
Teie kehas oli tohutult insuliini.
Pole mul mingit kuradi kasvajat.
Pr Holiday, teil vedas, et ellu jäite.
Palun. Hoidke seda. - Proua.
Proua. Olete ikka kinni.
Võtke need pagana asjad ära. Mul on tähtaeg!
Pean püksid jalga panema. Issand jumal!
Tule. Las ma aitan.
Tead, miks mul on mõnikord nii keeruline näha,
mis mu nina all toimub?
Sest aastaid nägin peeglis
vaid tüdrukut, keda keegi ei armastanud piisavalt, et teda mitte maha jätta.
Ma armastan sind, Max.
Hetkest, mil sind esimest korda nägin, teadsin, et sa oled täht.
Hoopis mina ei suutnud sammu pidada.
Olen 20 aastat
oodanud, millal seda taipad.
Sul on õigus. Olen olnud isekas.
Oleksin pidanud Pinkyst rääkima.
Püüdsin lihtsalt kõike heastada.
Noh...
Douglas, sa oled kõik heastanud.
Oled küll ja ma armastan sind ja sa oled mulle kõige kallim.
Ja sa pead seda teadma.
Kas sa jätad veel midagi rääkimata?
Ma ei andnud meie maja ära.
Tõesti?
Jumal tänatud.
Sina oled ainus, kes seda teha saab.
Sa oled Norma hooldaja.
Ma ei saa sinuta mitte midagi teha.
Ärme räägi sellest täna, eks?
Jätkame homme.
Mis see on?
See on miski, mille oleksin pidanud sulle andma 20 aasta eest Chattanoogas.
Douglas.
Mu kuninganna.
See on imeilus. Douglas.
Külalised saabuvad varsti.
Ma armastan sind, Max.
Tere, Robert.
Norma, sa seisad.
Ära ütle kellelegi.
Mul on tänaseks peoks midagi erilist plaanis.
Mida sa plaanid?
Iga asi omal ajal, pojake.
Iga asi omal ajal.
Tõlkinud Vivika Aleksejev